Μολυβαδιά Ιωαννίνων

Η Μολυβαδιά είναι χωριό του νομού Ιωαννίνων σε υψόμετρο 550 μέτρων. Βρίσκεται κοντά στα Σερβιανά, των οποίων αποτελούσε συνοικισμό (μαχαλά) και οι κάτοικοι αποκαλούσαν "Κατούσκα". Απέχει 16,5 χλμ. Ν.-ΝΑ. των Ιωαννίνων και 3.5 χλμ. Ν.-ΝΔ. των Σερβιανών. Η τοπική παράδοση αναφέρει ότι το όνομα του χωριού προήλθε από ένα δέντρο, το οποίο είχε ένα είδος αχλαδιού μεγαλύτερο μέγεθος από το συνηθισμένο και το έλεγαν Μολυβάδα. Ως οικισμός αναγνωρίστηκε το 1961 και προσαρτήθηκε στη τότε κοινότητα Σερβιανών. Σύμφωνα με το σχέδιο Καλλικράτης, μαζί με τα Σερβιανά και τον Ταξιάρχη αποτελούν τη τοπική κοινότητα Σερβιανών που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 127 κατοίκους.

Παραπομπές

Χωριά του νομού Ιωαννίνων
Δήμος Δωδώνης
Δήμος Αγίου Δημητρίου (Ιωαννίνων)